Nokenas

Nokenas () – tradicinis pintas krepšys (rezginė), užimantis svarbią kultūrinę reikšmę Naujosios Gvinėjos saloje tarp vietinių papuasų genčių. Indonezijos valstybėje (Vakarų Naujoje Gvinėjoje) išlikusi šių krepšių pynimo tradicija UNESCO 2012 m. buvo paskelbta kaip nematerialusis pasaulio paveldas, reikalaujantis skubios apsaugos.Noken multifunctional knotted or woven bag, handcraft of the people of Papua

Tarp skirtingų papuasų genčių šis krepšys žinomas skirtingais pavadinimais: wi (amungmiai), agiya (bauziai, mee), khe (damaliai), sum (jaliai), su (dani hubulai), yum (laniai), kapowen (ma'ya) ir kt. Plačiai naudojamas pavadinimas noken atėjo iš biakų kalbos pavadinimo inoken ar inokenson."Press Release Seminar Nasional Noken Sebagai Warisan Budaya TakBenda". Direktorat Jenderal Kebudayaan. 2013-10-25.

 Aprašymas 
Nokenas yra vienas svarbiausių papuasų buities daiktų. Jis naudojamas gabenti maisto produktus, žabus ir kitus daiktus, netgi kūdikius ir nedidelius gyvulius. Krepšys paprastai kabinamas ant galvos, paliekant jį kabėti ant nugaros.  Namuose pakabintose rezginėse laikomas maistas, įvairūs kiti daiktai, todėl jie tarnauja ir kaip baldai. Jis gali būti naudojamas kaip rankinė ar svarbus aksesuras. Tai yra ir dovana, kuria keičiamasi draugystės vardan. 

Pagal paskirtį krepšiai būna trijų dydžių. Patys didžiausi (yatoo) naudojami nešti kūdikius, malkas, nuimtą derlių. Vidutinio dydžio (gapagoo) naudojami nedideliems maisto produktų kiekiams, o maži (mitutee) – kaip rankinės, asmeniniams daiktams.

Nokenų įvairovė yra didžiulė, ir skiriasi priklausomai nuo genties, todėl tampa gentinės priklausomybės išraiška. Seniausią tradiciją atstovaujantys nokenai rankomis rišami iš tvirtų siūlų suvytų iš medžio žievės. Šių siūlų vijimas reikalauja ypač daug kruopštaus rankų darbo. Tokie vis dar randami Sauwadarek regione.Tas Tradisional Suku di Indonesia, Ada yang Diakui UNESCO". Liputan. 1 Oktober 2019. Kitose gentyse nokenai pinami iš įvairiaspalvių tvirtų žolių stiebų, taip išgaunant įvairius raštus. Žaliavos neretai dažomos augaliniais dažais. Pastaraisiais dešimtmečiais plinta ir krepšiai pagaminti iš įvairiaspalvių plastiko atraižų.

Anksčiau kiekviena moteris privalėdavo išmokti rišti krepšius, ir tai buvo viena iš sąlygų, kad ji galėtų ištekėti.Rita Golden Gelman: Tales of a Female Nomad: Living at Large in the World. Random House LLC,, 2007, s. 194. ISBN 978-0-307-42174-6. Kadangi Papua atsirado importuotų produktų, krepšių, kuprinių ir rankinių, nokeno gamyba ir vartojimas drastiškai mažėja. Vis mažiau moterų moka megzti ir pinti nokenus, be to, vis sunkiau gauti natūralios žaliavos. Todėl buvo išreikštas susirūpinimas, jog ši archaiška tradicija ilgainiui išnyks. Tai paskatino nokeno gamybą pripažinti pasaulio paveldu.

 Susijusios pasaulio paveldo tradicijos 
 ʻIe samoa plonasis demblys ir jo kultūrinė vertė (2019, )
 Ugandos medžio žievės audiniai (2015, )
 Pynimo tradicijos Lenkijoje (2025, )

 Išnašos 

Kategorija:Melanezija
Kategorija:Tekstilė
Kategorija:Bagažas
kategorija:Papuasai
Kategorija:Nematerialusis pasaulio paveldo sąrašas